มีเลือดคล้ายๆประจำเดือนค่ะ แต่เป็นมาอาทิตย์กว่าๆเกือบ2อาทิตย์แล้วค่ะ อยากทราบสาเหตุค่ะ
สวัสดีค่ะ การมีเลือดออกมาเกือบ 2 สัปดาห์ ถือเป็นอาการเลือดออกที่ผิดปกติ โดยอาจเกิดจาก1.การตั้งครรภ์ที่ผิดปกติ เช่นแท้งคุกคามท้องนอกมดลูกเป็นต้น หากมีเพศสัมพันธ์ ต้องนึกถึงการตั้งครรภ์เป็นอันดับแรกค่ะ2. ผลข้างเคียงจากการใช้ยาฮอร์โมนต่างๆ เช่น ยาคุมฉุกเฉิน ยาสตรี ยาสมุนไพร อาหารเสริมต่างๆ3. มีมดลูกอักเสบ แต่มักมีตกขาวที่ผิดปกติและอาการปวดท้องน้อยร่วมด้วย4. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในช่วงอายุ 40 ปีขึ้นไป5. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)6. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ ภาวะไทรอยด์ฮอร์โมนต่ำ เป็นต้นหากยังคงมีเลือดออกอยู่ แนะนำควรไปพบแพทย์เฉพาะทางสูติ-นรีแพทย์ แพทย์ค่ะ หากมีเพศสัมพันธ์มาก่อนหน้านั้น ควรตรวจหาการตั้งครรภ์ดูด้วยค่ะ